ddrg/super_eurlex huggingface dataset:
(14)

Vaatlusaluseks tooteks on teatavad Hiina Rahvavabariigist pärinevad rauast või terasest õmblusteta torud, ümmarguse ristlõikega, mille välisläbimõõt ei ületa 406,4 mm ning mis on rahvusvahelise keevitusinstituudi (International Institute of Welding – IIW) valemi ja keemilise analüüsi kohaselt süsinikekvivalentväärtusega kuni 0,86 (3) (edaspidi „vaatlusalune toode”). Algatamisteates (vt põhjendus 1) oli märgitud, et tavaliselt deklareeritakse toode CN-koodide ex 7304 11 00, ex 7304 19 10, ex 7304 19 30, ex 7304 22 00, ex 7304 23 00, ex 7304 24 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 ja ex 7304 59 93 all ning et need koodid on esitatud üksnes teadmiseks. Uurimise käigus tehti aga kindlaks, et kolm märgitud CN-koodi – ex 7304 11 00, ex 7304 22 00 ja ex 7304 24 00 – ei käi vaatlusaluse toote kohta ning et puudu oli viis CN-koodi: ex 7304 31 20, ex 7304 39 10, ex 7304 39 52, ex 7304 51 81 ja ex 7304 59 10.
(4)

Keskkonnaohutu jäätmekäitlus tähendab muu hulgas seda, et kasutatakse keskkonnakahju vähendavaid meetodeid ja tehnoloogiat, mis hõlmab selliseid protsesse ja materjale, mis tekitavad vähem potentsiaalselt kahjulikke aineid ning mille puhul kogutakse kahjulikud ained heitmetest enne nende keskkonda heitmist kokku või tootmisjääke kasutatakse ja võetakse ringlusse. Need riigid, kelle suhtes kohaldatakse OECD otsust, on kohustatud tagama, et nende riigi taaskasutuskohad kasutavad jäätmete taaskasutamisel kõige uuemaid meetodeid. Uusimate taaskasutusmeetodite kasutamine on eriti oluline eri liiki jäätmeid sisaldavate jäätmeliikide segude puhul, nagu näiteks väärismetallide ja vase töötlemisel tekkiv räbu. Ei ole tagatud, et need riigid, kelle suhtes OECD otsust ei kohaldata, järgivad kõnealuseid standardeid. Seepärast ei peaks väärismetallide ja vase töötlemisel tekkinud räbu sisaldavate jäätmeliikide segusid, mis on klassifitseeritud IIIA lisa OECD kandes GB040, kohaldama nende riikide suhtes, kelle suhtes ei kohaldata OECD otsust.
(10)

Osalise vahepealse läbivaatamise vaatlusalust toodet nimetatakse tavapäraselt terastrossiks ja see on sama, mis on määratletud esialgses ja aegumisega seotud uurimises, mille alusel praegused meetmed on kehtestatud. Selle toote moodustavad terasest, kuid mitte roostevabast terasest trossid ja kaablid, sealhulgas mittehargnevad trossid ja kaablid, mille ristlõike maksimaalne läbimõõt on vähemalt 3 mm ning mis on pärit Indiast ja praegu liigitatud CN-koodide ex 7312 10 81, ex 7312 10 83, ex 7312 10 85, ex 7312 10 89 ja ex 7312 10 98 alla.
1.

Käesolevaga muudetakse määruse (EÜ) nr 1165/98 C lisa järgmiselt. a) Punkti c („Muutujate loend”) alapunktis 1 esitatud tabelisse lisatakse järgmised muutujad: „220 Töötunnid 230 Brutopalk” b) Punkti d („Vorm”) alapunkt 2 asendatakse järgmisega: „2. Käivet (120), müügimahtu (123) ja töötunde (220) väljendavad muutujad tuleb edastada ka tööpäevade arvu järgi korrigeerituna. Töötunde (220) väljendavat muutujat tuleb hakata tööpäevade arvu järgi korrigeerituna edastama hiljemalt alates 31. märtsist 2015. Liikmesriigid võivad edastada ka muid muutujaid tööpäevade arvu järgi korrigeerituna, kui tööpäevade arv mõjutab neid muutujaid. Tööpäevade arvu järgi korrigeerituna edastatavat muutujate loendit võib muuta artiklis 18 sätestatud korras.” c) Punktis e („Vaatlusaeg”) esitatud tabelisse lisatakse järgmised muutujad: „220 kvartal 230 kvartal” d) Punkti f („Detailsusaste”) alapunkt 1 asendatakse järgmisega: „1. Käivet (120) ja müügi deflaatorit/müügimahtu (330/123) väljendavad muutujad tuleb edastada punktides 2 ja 3 kindlaksmääratud detailsusastmel. Tööga hõivatud isikuid väljendav muutuja (210) tuleb edastada punktis 4 kindlaksmääratud detailsusastmel. Töötunde (220) ja brutopalka (230) väljendavad muutujad tuleb edastada vastavalt NACE Rev. 2 osale 47.” e) Punkti g („Andmete edastamise tähtajad”) alapunkt 3 asendatakse järgmisega: „3. Tööga hõivatud isikute arvu (210) väljendav muutuja edastatakse kahe kuu jooksul alates vaatlusperioodi lõppemisest. Liikmesriikide puhul, mille käive asjaomasel võrdlusaastal NACE Rev. 2 osas 47 on alla 3 % Euroopa Ühenduse kogukäibest, võib see tähtaeg olla kuni 15 päeva võrra pikem. Töötunde (220) ja brutopalka (230) väljendavad muutujad edastatakse kolme kuu jooksul alates vaatlusperioodi lõppemisest.” f) Punkti i („Esimene vaatlusperiood”) lisatakse järgmine lõik: „Esimene töötundide (220) ja brutopalga (230) vaatlusperiood peab olema hiljemalt 2010. aasta esimene kvartal alates vaatlusaasta 2010 kehtestamisest aastal 2013.”.
(9)

Määruse (EÜ) nr 2494/95 artikliga 4 on ette nähtud, et THHId, mis erinevad nende määratlemisel ja arvutamisel kasutatud põhimõtete, meetodite või toimimisviiside poolest, ei ole võrreldavad. Hooajatoodete puhul rakendatavad arvestusmetoodikad erinevad liikmesriigiti oluliselt ning võivad anda tulemusi, mis ei ole piisavalt võrreldavad. Seetõttu on vajalik THHIs hooajatoodete käsitlemise kooskõlastatud lähenemine, et saadavad THHId vastaksid võrreldavuse, usaldusväärsuse ja asjakohasuse nõuetele, mis on sätestatud määruse (EÜ) nr 2494/95 artikli 4 kolmandas lõigus ja artikli 5 lõikes 3.
(5)

Määruses (EÜ) nr 74/2009 on loetletud võimalikud mõjud, mida püütakse määruse (EÜ) nr 1698/2005 artiklis 16a osutatud prioriteetidega seotud tegevustega saavutada. Kuna see loetelu ei ole ammendav, võivad liikmesriigid teha ettepaneku täiendavate võimalike mõjude kohta, mida püütakse eespool mainitud tegevustega saavutada. Selleks et tagada järjepidevus juba kindlaks tehtud võimalike mõjude ja uute ülesannetega seotud tegevuste tõhustamise üldeesmärgi vahel, peaks komisjon üle vaatama liikmesriikide võimaluse teha ettepanek selliste täiendavate võimalike mõjude lisamiseks, ning maaelu arengu komitee peaks esitama asjakohase arvamuse. Seepärast tuleks uusi võimalikke mõjusid lisavad muudatused sätestada komisjoni otsuses.
(1)

Määruse (EÜ) nr 338/97 artikli 4 lõikes 6 on sätestatud, et komisjon võib nimetatud lõike punktidega a–d ette nähtud tingimustel kehtestada piiranguid teatavate liikide sissetoomisele ühendusse. Lisaks sellele on selliste piirangute jaoks meetmete rakendamine sätestatud komisjoni 4. mai 2006. aasta määruses (EÜ) nr 865/2006, millega kehtestatakse looduslike looma- ja taimeliikide kaitset nendega kauplemise reguleerimise teel käsitleva nõukogu määruse (EÜ) nr 338/97 üksikasjalikud rakenduseeskirjad (2).
3)

Artikkel 13 asendatakse järgmisega: „Artikkel 13 Lõivude tagastamine kaitsest keeldumise korral 1. Kui keeldumine hõlmab kas kõiki Euroopa Ühendust nimetavas registreeringus sisalduvaid kaupu ja teenuseid või ainult osa Euroopa Ühendust nimetavas registreeringus sisalduvatest kaupadest ja teenustest, on vastavalt nõukogu määruse (EÜ) nr 40/94 artikli 149 lõikele 4 või artikli 151 lõikele 4 tagastatava lõivu suurus a) üksikkaubamärgi eest artikli 2 tabeli punktis 7 nimetatud lõiv, millele lisandub kõnealuse tabeli punktis 8 nimetatud lõiv iga kaupade ja teenuste klassi eest alates neljandast rahvusvahelisse registrisse kuuluvast klassist; b) kollektiivkaubamärgi eest artikli 2 tabeli punktis 9 nimetatud lõiv, millele lisandub kõnealuse tabeli punktis 10 nimetatud lõiv iga kaupade ja teenuste klassi eest alates neljandast rahvusvahelisse registrisse kuuluvast klassist. 2. Tagasimakse tehakse pärast seda, kui rahvusvahelisele büroole on esitatud määruse (EÜ) nr 2868/95 eeskirja 113 lõike 2 punktidele b ja c või eeskirja 115 lõike 5 punktidele b, c ja lõikele 6 vastav teatis. 3. Tagasimakse tehakse rahvusvahelise registreeringu omanikule või tema esindajale.”
ET Euroopa Liidu Teataja L 105/5

KOMISJONI MÄÄRUS (EÜ) nr 345/2009,

20. aprill 2009,

millega Bulgaaria lipu all sõitvatel laevadel keelatakse hariliku kammelja püük Mustas meres

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,

võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,

ning arvestades järgmist:

(1) Nõukogu 10. novembri 2008. aasta määruses (EÜ) nr 1139/2008, millega määratakse 2009. aastaks kindlaks teatavate Musta mere kalavarude suhtes kohaldatavad püügivõimalused ning nendega seotud tingimused, (3) on sätestatud 2009. aasta kvoodid.

(2) Komisjonile esitatud teabe kohaselt on käesoleva määruse lisas osutatud kalavaru püük samas lisas osutatud liikmesriigi lipu all sõitvate või selles liikmesriigis registreeritud laevade puhul ammendanud 2009. aastaks eraldatud kvoodi.

(3) Seetõttu on vaja keelata kõnealuse kalavaru püük, pardal hoidmine, ümberlaadimine ja lossimine,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas osutatud liikmesriigile 2009. aastaks samas lisas osutatud kalavaru püügiks eraldatud kvooti käsitatakse ammendatuna alates lisas sätestatud kuupäevast.

Artikkel 2

Keelud

Käesoleva määruse lisas osutatud liikmesriigi lipu all sõitvatel või selles liikmesriigis registreeritud laevadel on keelatud püüda samas lisas osutatud kalavaru alates lisas sätestatud kuupäevast. Kõnealustel laevadel on keelatud pardal hoida, ümber laadida või lossida sellist püütud kalavaru pärast kõnealust kuupäeva.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. aprill 2009 Komisjoni nimel merenduse ja kalanduse peadirektor Fokion FOTIADIS

(1) EÜT L 358, 31.12.2002, lk 59.

(2) EÜT L 261, 20.10.1993, lk 1.

(3) ELT L 308, 19.11.2008, lk 3.
(1)

Vastavalt komisjoni määrusele (EÜ) nr 2092/2004 (2) tuleb enne teatavate toodete importimist välja anda autentsussertifikaadid, mis tõendavad, et need tooted on pärit Šveitsist. Eespool nimetatud sertifikaate väljaandva asutuse nimi on esitatud kõnealuse määruse III lisas. Kõnealuse määruse artikli 4 lõikes 2 on sätestatud, et III lisa võib läbi vaadata juhul, kui määratakse uus väljaandev asutus.
2)

Artikli 2 esimest lõiku muudetakse järgmiselt: a) punkt 1 asendatakse järgmisega: „1) Viljelusmaa– põllukultuuride tootmiseks haritav maa või kooskõlas nõukogu määruse (EÜ) nr 73/2009 (7) artikliga 6 heas põllumajanduslikus ja keskkondlikus korras hoitav maa olenemata sellest, kas maa on kasvuhoonete all või püsi- või äravõetava katte all; b) punkt 2 asendatakse järgmisega: „2) püsikarjamaa– maa, mida kasutatakse rohu või muude rohttaimede looduslikuks kasvatamiseks (isekülvi teel) või harimiseks (külvamise teel) ning mis ei ole põllumajandusettevõtte külvikorraga hõlmatud viie aasta jooksul või kauem, välja arvatud maa, mis on tootmisest kõrvale jäetud vastavalt määruse (EÜ) nr 1782/2003 artikli 107 lõikele 6, maa-alad, mis on tootmisest kõrvale jäetud vastavalt nõukogu määrusele (EMÜ) nr 2078/92, (8) maa-alad, mis on tootmisest kõrvale jäetud vastavalt nõukogu määruse (EÜ) nr 1257/1999 (9) artiklitele 22, 23 ja 24, ja maa-alad, mis on tootmisest kõrvale jäetud vastavalt nõukogu määruse (EÜ) nr 1698/2005 artiklile 39 (10);
(6)

Euroopa Toiduohutusamet (edaspidi „toiduohutusamet”) kinnitas oma 10. detsembri 2008. aasta arvamuses, (4) et varasem, 17. oktoobril 2006 vastu võetud arvamus (5) kehtib täies ulatuses 6-fütaasi EC 3.1.3.26 uue formuleeringu puhul. Seega järeldas toiduohutusamet, et Schizosaccharomyces pombe (ATCC 5233) abil toodetud 6-fütaasi EC 3.1.3.26 preparaadi uus formuleering omab mõju sihtliikidele ning on ohutu inimeste ja loomade tervisele ning keskkonnale. Toiduohutusameti arvamuses soovitatakse asjakohaseid meetmeid kasutajate ohutuseks. Toiduohutusameti arvates ei ole vaja turustusjärgse järelevalve erinõudeid. Nimetatud arvamusega kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
(7)

Kohtus (9) on tunnustamist leidnud fakt, et kohtuasjade puhul, mille menetlus koosneb mitmest etapist, ei tähenda ühe etapi tühistamine kogu menetluse tühistamist. Dumpinguvastane menetlus on üks näide sellisest mitmest etapist koosnevast menetlusest. Sellest tulenevalt ei tähenda lõpliku dumpinguvastase määruse mõne osa tühistamine kogu kõnealuse määruse vastuvõtmisele eelnenud menetluse tühistamist. Teisest küljest on Euroopa Ühenduse asutamislepingu artikli 233 kohaselt ühenduse institutsioonid kohustatud järgima Euroopa Ühenduste kohtute otsuseid. Järelikult on ühenduse institutsioonidel sel viisil kohtuotsust täites võimalik parandada vaidlustatud määruse neid aspekte, mis viisid selle tühistamiseni, jättes samal ajal muutmata vaidlustamata osad, mida kohtuotsus ei mõjuta (10).
(4)

Määruse (EÜ) nr 1172/98 puhul tuleks komisjonile eelkõige anda volitus kohandada andmete kogumise tunnusjooni ja lisade sisu, kehtestada liikmesriikide edastatavate statistiliste aruannete minimaalse täpsuse nõuded ning meetmed kõnealuse määruse rakendamiseks ja selle kohandamiseks majanduse ja tehnika arenguga. Kuna need on üldmeetmed ja nende eesmärk on muuta kõnealuse määruse vähem olulisi sätteid, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.
3)

Lisatakse järgmine lõige: „4. Toetuste puhul on järgmised kulud kõlblikud saama ERFi toetust tingimusel, et need on tehtud kooskõlas siseriiklike eeskirjadega, sealhulgas raamatupidamiseeskirjadega, ja allnimetatud eritingimuste alusel: i) ühtse määra alusel deklareeritavad kaudsed kulud kuni 20 % ulatuses toimingu otsekuludest; ii) ühtse määraga kulud, mis arvutatakse vastavalt ühikuhindade standardiseeritud astmikule, mille on kindlaks määranud liikmesriik; iii) toimingu kulusid täielikult või osaliselt hõlmav kindlasummaline makse. Alapunktides i, ii ja iii osutatud võimalusi võib ühendada ainult juhul, kui need hõlmavad abikõlblike kulude eri kategooriaid või kui neid kasutatakse sama toimingu eri projektide rahastamisel. Alapunktides i, ii ja iii osutatud kulud määratakse eelnevalt kindlaks selge, õiglase ja kontrollitava arvutuse alusel. Alapunktis iii osutatud kindlasummaline makse ei tohi ületada 50 000 eurot.”
1)

Artikli 2 lõige 2 asendatakse järgmisega: „2. ESA 95 meetodite muudatused, mille eesmärk on nende sisuline selgitamine ja täiustamine, võtab vastu komisjon tingimusel, et need ei muuda põhimõisteid, nende rakendamine ei eelda lisavahendeid ja need ei põhjusta omavahendite suurenemist. Kõnealused meetmed, mille eesmärk on muuta käesoleva määruse vähemolulisi sätteid, muu hulgas täiendades seda, võetakse vastu vastavalt artikli 4 lõikes 2 osutatud kontrolliga regulatiivmenetlusele.”
10)

Artikkel 19 asendatakse järgmisega: „Artikkel 19 1. Komisjon võtab artikli 4 lõikes 6, artikli 5 lõike 7 punktis b, artikli 7 lõikes 4, artikli 15 lõike 4 punktides a ja c, artikli 15 lõikes 5 ja artikli 21 lõikes 3 osutatud meetmed vastu vastavalt artikli 18 lõikes 2 osutatud regulatiivkomitee menetlusele. Komisjon määrab artiklites 4 ja 5, artikli 7 lõikes 4 ning artiklis 10 osutatud dokumentide vormi kindlaks vastavalt artikli 18 lõikes 2 osutatud regulatiivkomitee menetlusele. 2. Komisjon võtab vastu artikli 4 lõikes 7, artikli 5 lõikes 5, artikli 7 lõike 1 punktis c, artikli 7 lõike 2 punktis c, artikli 7 lõikes 3, artikli 8 lõikes 4, artikli 9 lõikes 6 ning artikli 11 lõikes 5 ja artikli 12 lõikes 4 osutatud meetmed. Kõnealused meetmed, mille eesmärk on muuta käesoleva määruse vähemolulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele. 3. Komisjon kehtestab ühtsed tingimused ja kriteeriumid: a) artiklites 4, 5, artikli 7 lõikes 4 ja artiklis 10 nimetatud dokumentide väljaandmise, kehtivusaja ja kasutamise kohta; b) artikli 7 lõike 1 punkti b alapunktis i osutatud fütosanitaartõendite kasutamiseks; c) vajaduse korral isendite märgistamise korra kehtestamiseks, et kergendada isendite identifitseerimist ja tagada sätete täitmine. Kõnealused meetmed, mille eesmärk on muuta käesoleva määruse vähemolulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele. 4. Komisjon võtab vajaduse korral vastu lisameetmeid, et rakendada konventsiooni osapoolte konverentsi resolutsioone, konventsiooni alalise komitee otsuseid ja soovitusi ning konventsiooni sekretariaadi soovitusi. Kõnealused meetmed, mille eesmärk on muuta käesoleva määruse vähemolulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele. 5. Komisjon muudab lisasid A–D, välja arvatud muudatused lisas A, mis ei tulene konventsiooni osapoolte konverentsi otsustest. Kõnealused meetmed, mille eesmärk on muuta käesoleva määruse vähemolulisi sätteid, võetakse vastu vastavalt artikli 18 lõikes 4 osutatud kontrolliga regulatiivmenetlusele.”
(5)

Selleks et lihtsustada ESFi toetust saavate tegevuste juhtimist, haldamist ja kontrolli (eriti kui see on seotud tulemuspõhiste hüvitussüsteemidega), on asjakohane lisada kaks täiendavat abikõlblikku kululiiki, nimelt kindlasummalised maksed ja kuluhindade standardiseeritud astmikul põhinevad ühtsed määrad.
(9)

Määruse (EÜ) nr 793/2006 artikli 47 lõike 1 esimese lõiguga on kehtestatud, et tarnimise erikordade kohta teatavad pädevad asutused komisjonile hiljemalt iga kvartali lõpule järgneva kuu 15. päevaks andmed eelmiste kuude kohta. Artikli 47 lõike 1 teises lõigus on siiski täpsustatud, et kõnealused andmed esitatakse kasutatud litsentside ja sertifikaatide põhjal. Teisest küljest on kõnealuse määruse artikli 10 lõike 2 kohaselt litsentside ja sertifikaatide kehtivusaeg määratud kindlaks veoaja alusel, mis siiski ei tohi olla pikem kui kaks kuud alates litsentsi või sertifikaadi väljaandmise kuupäevast. Kõnealuse määruse artikli 7 kohaselt tuleb toetussertifikaat esitada 30 päeva jooksul alates sellega seotud koguste kvoodi hulka määramise kuupäevast. Kuna ei ole seaduslik nõuda, et ettevõtjad edastaksid kasutatud kogused väiksema ajavahemiku jooksul kui eeskirjadega kehtestatud ja võib ulatuda kuni kolme kuuni alates litsentsi või sertifikaadi väljaandmise kuupäevast, on iga kvartali lõpule järgneva kuu 15. päevaks esitatavad andmed eelmise kvartali kuude kohta väga puudulikud. Seetõttu tuleks kõnealuste andmete edastamise tähtaeg viia üle kvartali lõpule järgneva kuu viimasele päevale ja märkida, et andmed edastamiseks on kättesaadavad alates kõnealusest kuupäevast. Ajutised andmed asendatakse lõplike andmetega hilisemal teavitamisel.
(1)

Nõukogu 6. aprill 2009 otsuse 2009/371/JHA (millega asutatakse Euroopa Politseiamet (Europol)) (4) artikli 6 kohaselt võivad Europoli töötajad osaleda abistavas rollis ühistes uurimisrühmades, mis on loodud kahe või enama liikmesriigi poolt ja algatusel, tingimusel et need rühmad uurivad kuritegusid, mis kuuluvad Europoli pädevusse. Ühise uurimisrühma juhiks on eeluurimises osaleva pädeva riikliku ametiasutuse esindaja sellest liikmesriigist, kus rühm tegutseb. Ühise uurimisrühma tegevuse ajal kehtivad Europoli töötajate suhtes nende vastu või nende endi toimepandud õigusrikkumiste puhul tegevuskohaks oleva liikmesriigi siseriiklikud õigusnormid, mida kohaldatakse võrreldavate ülesannetega isikute suhtes.
(1)

Komisjoni määruses (EÜ) nr 798/2008 (3) on sätestatud veterinaarsertifikaatide nõuded seoses kodulindude ja teatavate linnukasvatussaaduste importimisega ühendusse ja ühendust läbiva transiidiga. Nähakse ette, et määruses nimetatud kaupa edaspidi (edaspidi „kaubad”) võib ühendusse importida ja läbi ühenduse vedada üksnes nimetatud määruse I lisa 1. osas esitatud tabelis loetletud kolmandatest riikidest, territooriumidelt, tsoonidest ja piirkondadest. Lisaks on kõnealuse lisa 2. osas esitatud veterinaarsertifikaatide näidised. Määruses (EÜ) nr 798/2008 on lisaks sätestatud, et juhul kui kaupade importimiseks ühendusse nõutakse uuringute tegemist, proovide võtmist ja analüüside tegemist teatavate haiguste suhtes, tuleb seda teha vastavalt määruse III lisale.
(5)

Nõukogu 23. aprilli 2008. aasta määruse (EMÜ) nr 450/2008 (millega kehtestatakse ühenduse tolliseadustik) (6) artikliga 166 on ette nähtud tollijärelevalve kauba üle, mis lõppkasutuse tõttu lubatakse vabasse ringlusse vähendatud tollimaksumääraga. Käesoleva määrusega ette nähtud tariifikvoodi alusel imporditud loomi tuleks jälgida piisava ajavahemiku jooksul eesmärgiga tagada, et neid on kindlaksmääratud tootmisüksustes nuumatud vähemalt 120 päeva.
(4)

Ühenduse rahalise abi usaldusväärne haldamine on ülimalt tähtis. Ilma et see piiraks Euroopa Keskpankade Süsteemi ja Euroopa Keskpanga põhikirja artikli 27 kohaldamist, tuleks seepärast käesoleva määrusega Euroopa Kontrollikojale ja Euroopa Pettustevastasele Ametile ette näha võimalus teha vajaduse korral kontrolli liikmesriigis, mis saab ühenduselt keskmise tähtajaga rahalist abi, nagu on juba sätestatud kehtivates laenulepingutes.
1.

I osa (teravili) muudetakse järgmiselt: a) CN-koodid 1702 30 91 ja 1702 30 99 ning nende kirjeldused asendatakse järgmisega: „ex 1702 30 50 – – Muud: – – – valge kristalliline aglomeeritud või aglomeerimata pulber, mille kuivaine glükoosisisaldus on alla 99 % massist ex 1702 30 90 – – – muud, mille kuivaine glükoosisisaldus on alla 99 % massist” b) CN-koodide 2309 10 11 kuni 2309 10 53 kirjeldused 2. veerus asendatakse järgmisega: „– – mis sisaldavad alamrubriikide 1702 30 50, 1702 30 90, 1702 40 90, 1702 90 50 ja 2106 90 55 tärklist, glükoosi, glükoosisiirupit, maltodekstriini või maltodekstriinisiirupit või piimatooteid”; c) CN-koodide ex 2309 90 kuni 2309 90 53 kirjeldused 2. veerus asendatakse järgmisega: „Muud: – kombineeritud nomenklatuuri grupi 23 lisamärkuses 5 nimetatud tooted – muud, sh eelsegud: – – mis sisaldavad alamrubriikide 1702 30 50, 1702 30 90, 1702 40 90, 1702 90 50 ja 2106 90 55 tärklist, glükoosi, glükoosisiirupit, maltodekstriini või maltodekstriinisiirupit või piimatooteid:”;
(6)

Ühtlasi tuleks sätestada, et kaks kvooti, mis hõlmavad kondita seljatükke ja tagaosasid, mis on värsked, jahutatud või külmutatud (CN-koodid ex 0203 19 55 ja ex 0203 29 55 järjekorranumbritega 09.4038 ja 09.4170) ning Kanadast pärit sealiha kvoot järjekorranumbriga 09.4204, millede puhul saadud kogemus ei ole veel esinduslik, jääksid hallata üheaegse läbivaatamise meetodil. Kõnealuse kolme kvoodi puhul tuleks kohaldada komisjoni 31. augusti 2006. aasta määrust (EÜ) nr 1301/2006 (millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi), (9) kui käesolevas määruses ei ole sätestatud teisiti.
(3)

Nõukogu 29. aprilli 2008. aasta määrusega (EÜ) nr 479/2008, mis käsitleb veinituru ühist korraldust ja millega muudetakse määrusi (EÜ) nr 1493/1999, (EÜ) nr 1782/2003, (EÜ) nr 1290/2005 ja (EÜ) nr 3/2008 ning tunnistatakse kehtetuks määrused (EMÜ) nr 2392/86 ja (EÜ) nr 1493/1999, (4) muudetakse ELi veinituru korraldust. Vastavalt kõnealuse määruse artikli 129 lõike 1 punktile e kohaldatakse III jaotise II, III, IV, V ja VI peatükki, artikleid 108, 111 ja 112 ning vastavaid sätteid, eelkõige asjaomastes lisades, alates 1. augustist 2009, kui vastavalt artikli 113 lõikes 1 osutatud menetlusele ei võeta vastu määrust, milles on sätestatud teisiti. Praegu töötatakse välja selle määruse rakenduseeskirju, millega nähakse muu hulgas ette veinisektoris kohaldatavad märgistamise erieeskirjad, ning kuna neid eeskirju tuleks kohaldada alates 1. augustist 2009, on ette nähtud üleminekuperiood, et lihtsustada üleminekut eelmistelt veinisektori õigusaktidelt (eelkõige nõukogu 17. mai 1999. aasta määrus (EÜ) nr 1493/1999 veinituru ühise korralduse kohta (5) määrusele (EÜ) nr 479/2008, et võimaldada ettevõtjatel uusi märgistamisnõudeid täita.
(1)

Komisjoni määruse (EÜ) nr 1249/96 (2) IVa lisas on esitatud vastavustunnistuste näidised, mille on Ameerika Ühendriikide valitsus heaks kiitnud seoses kõrgekvaliteedilise pehme nisu ja kõrgekvaliteedilise kõva nisu ekspordiga Euroopa Ühendusse. Ameerika Ühendriikide ametiasutused on teavitanud komisjoni talitusi riiklike näidiste muutmisest. Seega tuleks näidiseid kohandada.